b'\n_START_ARTICLE_\nTr\xc3\xa6sko\n_START_PARAGRAPH_\nTr\xc3\xa6skoen var gennem \xc3\xa5rhundreder j\xc3\xa6vne menneskers hverdagsfodt\xc3\xb8j. Skoene var enten helt af tr\xc3\xa6 (mest elletr\xc3\xa6) eller med overl\xc3\xa6der. Holdbarheden blev forl\xc3\xa6nget af jernbeslag under h\xc3\xa6l og forfod; det larmede og slog gnister, n\xc3\xa5r folk l\xc3\xb8b i dem.\n_START_SECTION_\nTr\xc3\xa6sko i gamle dage\n_START_PARAGRAPH_\nKalkmalerier fra 1100 til 1600 gengiver grundigt middelalderens forestillingsverden mht. p\xc3\xa5kl\xc3\xa6dning, redskaber, v\xc3\xa5ben og udsmykningsaktiviteter._NEWLINE_En s\xc3\xb8gning (www.kalkmalerier.dk \xe2\x80\x93 s\xc3\xb8g tr\xc3\xa6sko) giver interessante resultater. Tr\xc3\xa6skoen er ikke alene b\xc3\xb8ndernes fodt\xc3\xb8j. De ses malet isoleret af Tr\xc3\xa6skomaleren og benyttes ellers kun af negative og onde mennesker: b\xc3\xb8dler, som piner Jesus (www.kalkmalerier.dk \xe2\x80\x93 s\xc3\xb8g Sulsted), af plagende soldater (www.kalkmalerier.dk \xe2\x80\x93 s\xc3\xb8g \xc3\x85rhus domkirke) og ikke mindst af dj\xc3\xa6velen. Men den yngste af De hellige tre Konger, Balthasar, g\xc3\xa5r i tr\xc3\xa6sko (patener) i Helligtrekongers Kapel ved Roskilde Domkirke.'